kardosdrur/scandi-wiki huggingface dataset:
Nora (Sverige)

Nora er en svensk by beliggende  i landskapet Västmanland i Örebro län. Den er administrationsby for Nora kommune og i 2010 havde byen  6.526  indbyggere.

Nora fik bystatus i 1643.

Historie
Nora er en gammel mineby og har en af Sveriges bedst bevarede bebyggelser af træ, hovedsagelig fra 1700- og 1800-tallet. Husene bruges stadig til butikker, håndværk og boliger. Nora ligger ved Norasjön. 

Nora, den lille mineby  Pershyttan og Nora Bergslags Veteran-Jernväg fik i 1993  Europa Nostra-diplom, en international pris for god bevaring af bygninger og kulturminder.

Kunst og kultur
Åkerby Skulpturpark, lidt nord for Nora med ca. 130 skulpturer.
Ljusstråk er et årlig kulturarrangementet som arrangeres af Nora kommune i september.
K.J.V. Steenstrup

Knud Johannes Vogelius Steenstrup (født 7. september 1842 i Høstemark Mølle, Mou Sogn, Aalborg Amt, død 6. maj 1913 på Frederiksberg) var en dansk geolog.

Steenstrup var søn af Johan Peter Steenstrup, bror til Japetus Steenstrup, som var forpagter på Høstermark Mølle. Han gik i skole i Thisted og tog i 1863 farmaceutisk eksamen.

I årene fra 1866 til 1889 var han assistent ved Københavns Universitets mineralogiske museum. Fra 1889 til 1897 var han geolog, senere statsgeolog ved Danmarks Geologiske Undersøgelser.

Han foretog i løbet af sit liv ni rejser til Grønland.

Se også 
 Vogelius-slægten
 Medlemmer af Videnskabernes Selskab

Eksterne henvisninger 
 Mindetale holdt ved Dansk Geologisk Forenings Møde d. 23. okt. 1913

Polarforskere fra Danmark
Æresdoktorer ved Københavns Universitet
Riddere af Dannebrog
Geologer fra Danmark
Farmaceuter fra Danmark
Museumsfolk fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Faglitterære forfattere fra Danmark
Dansksprogede forfattere fra Danmark
K.J.V.
WTA Tour Championships 2012

WTA Tour Championships 2012 er en tennisturnering på WTA Tour 2012, med deltagelse af de bedste højst rangerende spiller i verden.

Turneringen blev afviklet i Istanbul, Tyrkiet fra 23. til 28. oktober, 2012. Det var den henholdsvis den 42. og 37. udgave af single- og doubleturneringen.

Mester

Single 

  Serena Williams –  Maria Sharapova, 6–4, 6–3
Det var Williams' syvende titel i 2012. Det var hendes tredje WTA Championships titel, eftersom hun også vandt turneringen i 2001 og 2009.

Double 

  Maria Kirilenko /  Nadia Petrova def.  Andrea Hlaváčková /  Lucie Hradecká, 6–1, 6–4

Eksterne henvisninger 
 WTA Championships - Istanbul | News, Tournaments, Videos, Scores, Tickets and Players

2012
WTA Tour 2012
Russiske rubler

Rublen eller rubelen er møntenheden i Rusland og de to delvist anerkendte republikker Abkhasien og Sydossetien. Tidligere blev rublen brugt i det Russiske Kejserrige og Sovjetunionen før deres opløsninger. Hviderusland og Transnistrien bruger andre valutaer som også hedder rubler. En rubel er 100 kopek. ISO 4217-koden er RUB eller 643; den tidligere kode RUR eller 810 henviser til den russiske rubel før pengeombytningen i 1998 (1 RUB = 1000 RUR).

Tegnet ₽ er det officielle symbol for rubler.

Kurser

Referencer

Eksterne henvisninger 

 Historiske og nuværende pengesedler fra Rusland inklusive USSR og efterfølgerstater   

Rubler
Bengt Fries

Bengt Fredrik Fries (født 24. august 1799 i Hellestad i Skåne, død 7. april 1839 i Stockholm) var en svensk zoolog.

Hans forældre døde, medens han var barn, og da hans formynder ønskede, at han skulde vælge det juridiske embedsstudium, fulgte han mod sin tilbøjelighed dette råd. Hans interesse for naturvidenskaberne lod sig dog ikke kue, og han afbrød sit påbegyndte studium for at hellige sit liv til sit yndlingsfag. Efter at have studeret i Lund blev han 1824 docent i zoologi og 1828 tillige i anatomi ved det derværende universitet. I 1831 blev han ansat som intendent ved det zoologiske rigsmuseum i Stockholm.

Han beskæftigede sig fortrinsvis med ichthyologiske undersøgelser og udgav således 1836—38 i forbindelse med Carl Ulric Ekström og Carl J. Sundevall pragtværket Skandinaviens fiskar med tegninger af Wilhelm von Wright (2. oplag ved Fredrik Adam Smitt 1892—95). Hans interesser var i øvrigt meget alsidige, og såvel inden for ornitologiens og entomologiens som de lavere havdyrs område har han leveret adskillige arbejder.

Kilder 

 

Ornitologer fra Sverige
Entomologer
Iktyologer
Zoologer fra Sverige
Museumsfolk fra Sverige
Faglitterære forfattere fra Sverige
Svenskere i 1800-tallet
Salmonsens
Svensksprogede forfattere fra Sverige
Carl Koldewey

Carl Koldewey (26. oktober 1837 – 17. maj 1908) var en tysk polarforsker. Han er født i Bücken ved Hannover og døde i Hamburg.

Koldewey ledede i 1868 den første tyske nordpolsekspeditionen til Svalbard. I 1869-70 ledede han  en ekspedition til Østgrønland og nåede 77. breddegrad. 

Koldewey blev først assistent og senere amiralitetsråd og afdelingsleder for det nautiske observatorium ("Seewarte") i Hamburg.

Den tyske forskningsstationen i Ny-Ålesund, Svalbard er opkaldt efter Koldewey.

Eksterne henvisninger 

Polarforskere fra Tyskland
Caprimulgus

Caprimulgus er en slægt af insektædende fugle. Slægten omfatter ca. 48 arter. I Danmark findes en enkelt art ynglende, natravnen (Caprimulgus europaeus). Caprimulgus betyder på latin 'gedemalker' (af caper 'ged' og mulgeo 'jeg malker'). Man troede tidligere, at fuglen med sit store næb sugede mælk af geder.

I det sydlige Europa yngler også rødhalset natravn (Caprimulgus ruficollis). Desuden er ørkennatravn (Caprimulgus aegyptius) en meget sjælden strejfgæst i Danmark fra det nordlige Afrika og Mellemøsten.

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 www.netfugl.dk  DK listen.
 wiktionary.org

Eksterne henvisninger 

Natravnfugle
Örebro kommun

Örebro er en kommune landskapet Närke i det svenske län Örebro län . Kommunens administrationscenter ligger i byen Örebro.

Byer 

Örebro kommune har 16 byer.
Indbyggere pr. 31. december 2005.

Venskabsbyer 
Örebro har syv venskabsbyer:
 Kolding, 
 Villmanstrand, 
 Stykkisholmur, 
 Yantai, 
 Drammen, 
 Lodz, 
 Terrassa,

Galleri

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Koruna

Koruna er flertydigt og kan betyde:

Slovakiske koruna
Tjekkiske koruna
Tjekkoslovakiske koruna
Ungarsk korona, på tjekkisk skrevet koruna
Østrig-ungarske krone, på tjekkisk skrevet koruna
Hovsta

Hovsta er en   by beliggende ca. 9 km nord for Örebro centrum,  i landskapet Närke i Örebro kommun i Örebro län i Sverige. I 2010 havde området  	2.785 indbyggere. 

Byer i Örebro kommun
Bergs kommun

Berg er en kommune landskaperne Jämtland og Härjedalen i det svenske län Jämtlands län . Kommunens administrationscenter ligger i byen Svenstavik. Kommunen har grænser til nabokommunerne Åre, Östersund, Bräcke, Ånge og Härjedalen. I vest har kommunen grænser til Tydal kommune i Norge. Berg kommune er usædvanlig bjergrig. Helagsfjeldet på 1.797 moh. er det højeste svenske bjerg syd for polarcirklen.

Byer 

Der findes seks byområder i Berg Kommune i 2005.

Indbyggere pr. 31. december 2005.

Kildehenvisninger

Billede 

Kommuner i Jämtlands län
Søren Sveistrup

Søren Sveistrup (født 7. januar 1968 i Kastrup) er en dansk manuskriptforfatter der har skrevet flere danske succesfulde tv-serier, blandt andet Forbrydelsen, Forbrydelsen II og Forbrydelsen III.

Søren Sveistrup, der er søn af cand.pæd.psych Hugo Sveistrup og skolelærer Helle Vosbein, voksede op på øen Thurø ud for Svendborg. Han debuterede som forfatter med en novellesamling i 1995. Sveistrup blev i 1997 færdig med uddannelsen som manuskriptforfatter fra Den Danske Filmskole. Han var hovedforfatter på tv-serien Nikolaj og Julie, der vandt en international Emmy i 2003 i kategorien for årets bedste dramaserie. Siden 2003 har han dannet par med journalist Kristina Antivakis. Sveistrup skrev i 2018 sin første bog, Kastanjemanden.

Tilknyttede produktioner (Film og TV) 
 Kastanjemanden, (TV-serie) (2021)
 Der kommer en dag (2016)
 The Killing (US), (TV-serie) (2011)
 Forbrydelsen, (TV-serie) (2007)
 Nikolaj & Julie, (TV-serie) (2002)
 Hotellet (At the Faber), (TV-serie) (2000)
 Afsporet, (kortfilm) (1999)
 Taxa, (manuskriptforfatter) (1998-1999)
 Latino, (kortfilm) (1997)
 Deadline, (TV-film) (1997)

 Priser 
 British Academy Television Awards for Forbrydelsen.
 International Emmy Award for Nikolaj & Julie.''

Eksterne henvisninger 
 
 

Manuskriptforfattere fra Danmark
Dansksprogede forfattere fra Danmark
Novelleforfattere fra Danmark
Personer i Kraks Blå Bog
De Boer

de Boer har flere betydninger:
 Jan de Boer (1859, Nieuwe Pekela  1941, Amsterdam), en nederlandsk gymnast
 (Franciscus) "Frank" de Boer (* 1970, Hoorn), en tidligere hollandsk fodboldspiller
 (Ronaldus) "Ronald" de Boer (* 1970, Hoorn), en tidligere hollandsk fodboldspiller

Nederlandske efternavne
Erhvervsmæssige efternavne
Eijkman

Eijkman, Eykman, Eyckmans:
 Christiaan Eijkman ∞ Johanna Alida Pool
 Johann Frederik Eijkmann (Eykman) (1851, Nijkerk  1915), En hollandsk apotek, kemiker; levede i Japan 
 Christiaan Eijkman (1858, Nijkerk  1930, Utrecht), en hollandsk læge, og professor i fysiologi; yngre bror til Johann Frederik

Se også 
 9676 Eijkman (2023 P-L), en main-bælte asteroide, opkaldt efter Christiaan
 Eijkman (månekrater), opkaldt efter Christiaan

 Eichmann

Referencer 

Nederlandske efternavne
Brouwer

Brouwer er et nederlandsk efternavn. Der er pr. 2020 12 danskere, der bærer dette efternavn.

 Adriaen Brouwer (1605–1638)
 Emanuel Brouwer (1881, Amsterdam  1954, Huizen)

Se også 
 Brouwer (månekrater), et nedslagskrater på Månen
 Brauer
 Breuer

Referencer 

Nederlandske efternavne
Erhvervsmæssige efternavne
Anderson Cooper

Anderson Cooper (født 3. juni 1967 i New York City, New York) er en amerikansk journalist og tv-personlighed, der er vært på nyhedsprogrammet Anderson Cooper 360°.

Cooper er søn af Gloria Vanderbilt og uddannet fra The Dalton School i New York 1985. Derefter læste han statskundskab og international politik ved Yale University, og dimitterede i 1989 som bachelor. Efter sin eksamen fra Yale rejste Cooper med videokamera og falsk pressekort til bl.a. Burma og Somalia og solgte efterfølgende sin reportage til Channel One. En overgang boede han desuden i Vietnam.

I 1995 blev han korrespondent for ABC News og i 1999 nyhedsvært på programmet World News Now samme sted. I 2001 kom han til CNN, og i 2003 debuterede han med sit eget program Anderson Cooper 360°. Han har dækket orkanen Katrina i USA, valget i Irak, pave Johannes Paul II's begravelse og jordskælvet på Haiti 2010.

Anderson Cooper udgav i 2006 sin selvbiografi, Dispatches from the Edge. Han er åbent homoseksuel.

Referencer

Eksterne henvisninger

 

Journalister fra USA
Tv-værter fra USA
Personer fra New York
Köping (by)

Köping er en by som ligger i Västmanland i Västmanlands län i  Sverige . Det er Köping kommuns administrationscenter og i 2010 havde byen 17.743  indbyggere. Köping er beliggende ved vestenden af Mälaren og har Sveriges næststørste indlandshavn (efter Västerås). Den ligger ved jernbanelinjen  Mälarbanan  og Europavej E18.

Köping fik bystatus 19. januar 1474 af Sten Sture den ældre

Erhvervsliv 
Köping er en industriby og  både Volvo og Sandvik AB har fabrikker i byen; Hästens, der laver eksklusive senge som eksporteres til hele verden ligger i byen.
Sala (Sverige)

Sala er en by som ligger i landskapet Västmanland i Västmanlands län i Sverige. Den ligger ved Sagån, og den del af byen, der ligger øst for åen, ligger i landskapet Uppland. Sala er administrationsby i Sala kommune, og i 2010 havde byen 12.289 indbyggere. Den er et jernbaneknudepunkt mellem Dalabanan og linjen Sala–Oxelösund.

Sala er kendt for sølvminen Sala silvergruva, som længe havde stor betydning for Sveriges økonomi og var anledningen til Salas opståen. Byen kaldes ofte lokalt for Sala silverstaden. Floorballsporten har sin oprindelse i Sverige, og i 1979 blev verdens første floorballklub, Sala IBK, grundlagt i Sala.

Sala fik bystatus i 1624 af Gustav 2. Adolf.

Eksterne henvisninger
Pierre Rode

Jacques Pierre Joseph Rode (født 26. februar 1774 i Bordeaux, død 25. november 1830 ved Damazan) var en fransk violinist.

Rode, der var elev af Viotti, blev 1790 ansat som violinist ved Théâtre Feydeau, senere soloviolinist ved den store opera, og blev ved konservatoriets oprettelse 1794 ansat som lærer ved dette. Samtidig foretog han store koncertrejser til Holland, Tyskland og Spanien.

Årene 1803-08 var Rode ansat som soloviolinist hos Alexander I i Sankt Petersborg. Han vendte derefter tilbage til Paris, men fandt ikke samme begejstrede modtagelse som tidligere.

I 1811 rejste Rode til Tyskland; i Wien traf han Beethoven, der skrev sin sonate i G-dur for ham. I 1814 giftede han sig i Berlin og trak sig derefter tilbage til sin fødeby.

Ikke alene som violinist, men også som lærer og som komponist har Rode haft betydning; enkelte af hans kompositioner findes endnu på violinspillernes repertoire. Han har skrevet 13 violinkoncerter, 4 strygekvartetter, 24 capricer, endvidere duetter, etuder, variationer og så videre.

Kilder 
 

Violinister fra Frankrig
Komponister fra Frankrig
Franskmænd i 1700-tallet
Franskmænd i 1800-tallet
Salmonsens
Personer fra Bordeaux
Rode (efternavn)

Rode er et efternavn, der henviser til blandt andre:

 Bernhard Rode
 Ebbe Rode
 Edith Rode
 Gotfred Rode
 Gregers Rode
 Halfdan Rode
 Hans Henrik Rode
 Helge Rode
 Hermann Rode
 Lone Rode
 Martin Rode
 Mikal Rode
 Niels Rode
 Ove Rode
 Pierre Rode
 Søren Rode

Se også 

 Rhode
 Rohde

Efternavne
Bernhard Rode

Christian Bernhard Rode (født 25. juni 1725 i Berlin, død 28. juli 1797) var en tysk maler og raderer.

Skolet under Antoine Pesne og Charles André van Loo og ret maniereret som kunstner kom han til at spille en fremtrædende rolle i berlinsk kunstliv. Han stod i Frederik den Stores yndest, udførte dekorative arbejder for Sanssouci, malede bibelske billeder til Berlins Mariekirke (det betydelige Nedtagelsen fra korset) og gjorde lykke med sine mange skildringer fra Brandenburgs historie, særlig fra Frederik den Stores egen tid. I 1783 blev han akademidirektør i Berlin. Hans raderinger (flere hundrede blade, de Schlüterske masker, illustrationer til Gessners idyller) vandt vid udbredelse.

Kilder

Eksterne henvisninger 
 

Malere fra Tyskland
Raderere
Grafikere fra Tyskland
Tyskere i 1700-tallet
Personer fra Berlin
Gotfred Rode

Gotfred Rode henviser til:
 
 Gotfred Rode (litteraturhistoriker) (1830-1878) – dansk litteraturhistoriker
 Gotfred Rode (maler) (1862-1937) – dansk maler
Ambassaden (teater)

Ambassaden er et teater beliggende i Rosensgade i Aarhus. 

Ambassaden åbnede januar 2012 i Rosensgade 11 i Aarhus, der tidligere har dannet rammerne for bl.a. teatret Svalegangen, Byens Åbne Scene og Teater Katapult. Repertoiret beskrives som Rock'n Roll-scenekunst. Ambassaden ledes af teaterleder Mette Rønne.

Eksterne henvisninger 
 Ambassaden, hjemmeside 

Teatre i Aarhus
Etableret i 2012
Gotfred Rode (maler)

Gotfred Andrew Anderson Rode (født 3. december 1862 i Torstedlund, død 14. september 1937 på Frederiksberg) var en dansk maler. Han var gift med maleren Ingeborg Rode.

Rode tog præliminæreksamen, stod i lære på apotek i Køge 1878-82 og blev cand.pharm. 1883. Han var ansat på apotek i Randers 1883-89, kemiker ved Assens Sukkerfabrik 1888-89 og farmaceut i Viborg 1889-92.

Han gav sig i sin fritid til at male på egen hånd med så godt resultat, at han 1892 blev optaget direkte i Kunstakademiets øverste klasse og 1895 bestod afgangsprøven derfra. Samme år udstillede han første gang, Køer på marken, og vandt Neuhausens Præmie; siden udstillede han stadig billeder af landskaber med køer og heste. I 1896 blev Rode ansat som underglasurmaler ved Den kongelige Porcelænsfabrik, hvor han var indtil 1933 og udførte et omfattende og værdifuldt kunstnerisk arbejde. Fra 1902 til 1920 var han ansat som lærer ved Akademiets Modelskole for Malere og fra 1920 til sin død lærer i anatomitegning.

Han var censor ved Charlottenborg Forårsudstilling 1899-1900 og 1916 og ved Kunstnernes Efterårsudstilling 1907 og 1911.

Han er begravet på Søndermark Kirkegård.

Hæder 
 1893, 1897: De Bielkeske Legater
 1895, 1900: De Neuhausenske Præmier
 1896: Den Raben-Levetzauske Fond
 1902, 1905, 1911: Akademiets stipendium
 1931: N.P. Mols' Legat

Kilder og eksterne henvisninger

Eksterne henvisninger 
 

Malere fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Salmonsens
Modtagere af De Neuhausenske Præmier
Apotekere fra Danmark
Porcelænsmalere
Dyremalere
Landskabsmalere
Personer fra Jylland
Gotfred Rode (litteraturhistoriker)

Gotfred Benjamin Rode (9. marts 1830 på Vallø - 12. september 1878 på Skovgaard ved Ordrup) var en dansk forfatter og skolemand, bror til Vilhelm Rode og far til Ove og Helge Rode.

Efter at være blevet student 1847 fra Borgerdydskolen på Christianshavn og nogle år efter at have bestået Anden Eksamen virkede Rode i adskillige år som lærer, dels ved folkehøjskolen i Rødding, dels på Herlufsholm og i København. I 1864 underkastede Rode sig magisterkonferens i nordisk filologi og erhvervede to år efter doktorgraden ved en afhandling om Renaissancens tidligste Eftervirkninger paa dansk poetisk Litteratur. 

I 1874 oprettede han på sin ejendom Skovgaard en folkehøjskole, der bestod indtil hans død. Rode har fremdeles udgivet en samling Digte og Sange (1857) og Fortællinger og Vers for større og mindre (1858), et stykke pædagogisk æstetik, der i adskilligt minder om Kaalund og Richardt. Rode var ved sit ægteskab med Orla Lehmanns datter og ved personlige sympatier blevet en af de ledende inden for de nationalliberale kredse.

Han er begravet på Gentofte Kirkegård.

Kilder

Eksterne henvisninger 
 

Litteraturhistorikere fra Danmark
Faglitterære forfattere fra Danmark
Digtere fra Danmark
Danskere i 1800-tallet
Salmonsens
Personer i Dansk Biografisk Leksikon
Dansksprogede forfattere fra Danmark
Skolefolk fra Danmark
Politikere fra De Nationalliberale
Studenter fra Københavns Åbne Gymnasium
Halfdan Rode

Halfdan Rode (20. juni 1870 i Porsgrund – april 1945) var en norsk operasanger.

Han studerede i Kristiania, Berlin og Milano, debuterede som koncertsanger 1894, optrådte 1900 som Figaro i "Figaros Bryllup", 1902 som "Don Juan", har senere optrådt som toreadoren i "Carmen", Marcello i "La Bohème", Olav Lind i "Lejla", konsulen i "Madame Butterfly", ypperstepræsten i "Aïda" og desuden været en hyppig benyttet solist ved koncerter. Rode var i en række år knyttet til Nationaltheatret i Kristiania, hvor han også virkede som sanglærer, men tog afsked herfra 1917 og har senere ikke været fast knyttet til nogen scene.

Kilder 

 

Operasangere fra Norge
Nordmænd i 1800-tallet
Nordmænd i 1900-tallet
Salmonsens
Kwacha

Kwacha er flertydig og kan betyde:

 Malawiske kwacha − møntfoden i Malawi
 Zambianske kwacha − møntfoden i Zambia
Jødiske sprog

Jødiske sprog er en samlende betegnelse på de sprog, som i varierende omfang har været brugt, og stadig bruges af jødiske grupper i forskellige dele af verden. De forskellige sprogs grund er det lokale sprog, tilsat hebraiske (og evt. aramæiske) låneord, og faste vendinger med sit ophav i den jødiske religiøse og kulturelle sfære. De mest kendte jødiske sprog er i dag jiddisch og ladino; historisk har også flere andre, f.eks. judeo-arabisk spillet en væsentlig rolle. Fælles for de fleste af disse sprog er desuden, at de bliver skrevet med hebraiske bogstaver.

Bibliografi 
 Zuckermann, Ghil'ad (2014). Jewish Language Contact (International Journal of the Sociology of Language 226).
 Zuckermann, Ghil'ad, (2003). Language Contact and Lexical Enrichment in Israeli Hebrew. Palgrave Macmillan. ( / )
29 (flertydig)

29 har flere betydninger:

 29 – året 29 e.Kr.
 29 (tal) – tallet mellem 28 og 30
 29 (Ryan Adams-album) – et album af Ryan Adams

Se også
 29'er – en båd
Irish Football League 1892-93

Irish Football League 1892–93 var den tredje sæson af Irish Football League og dermed også det tredje irske mesterskab i fodbold. Ligaen var siden sidste sæson blevet reduceret med fra ti til seks hold, der spillede en dobbeltturnering alle-mod-alle. Alle holdene var fra det nuværende Nordirland. Fem af holdene var fra Belfast, mens det sidste hold, Derry Olympic FC, var fra Londonderry. Dette hold var ikke et egentligt klubhold men et udvalgt hold af de bedste spillere fra County Londonderry.

Den 26. november 1892 havde Derry Olympic FC imidlertid endnu ikke betalt deltagergebyret, og klubben blev derfor ekskluderet fra ligaen den 3. december 1892, og modstanderne i holdets fire sidste kampe blev dømt som vindere uden kamp.

Turneringen blev vundet af Linfield FAC, som dermed vandt ligaen for tredje gang i træk.

Resultater

Slutstilling

Kampe

Kilder / eksterne henvisninger 
 IFFHS - Irish Football League 1892/1893    
 RSSSF - Northern Ireland - Final League Tables 1890-1998 
 Irish Football Club Project - Irish Football League - Season 1892/93

Noter 

Sæsoner i Irish Football League
Fodbold i 1892
Fodbold i 1893
Tarantobugten

Tarantobugten (italiensk: Golfo di Taranto) er en bugt i Det Ioniske Hav i det sydlige Italien. De største byer langs kysten er Taranto, som bugten er opkaldt efter, og Gallipoli. 

Tarantobugten er næsten firkantet og er 140 km i begge retninger. Den grænser til kappene Santa Maria di Leuca i øst og Colonna i vest. Bugten er omgivet af tre italienske regioner: Apulien, Basilicata og Calabrien. De vigtigste floder som munder ud i bugten er Basento, Sinni og Agri.

De græske kolonier (Magna Graecia) Crotone, Heraklea, Thurii og Sybaris lå langs Tarantobugten.

Italiens geografi
Bugter
Middelhavet
FSR - danske revisorer

FSR - danske revisorer er en brancheorganisation for godkendte revisorer i Danmark.

Foreningen af Statsautoriserede Revisorer blev etableret den 12. januar 1912.

Foreningen skiftede navn til FSR – danske revisorer, da de tre revisorforeninger Foreningen af Statsautoriserede Revisorer, Dansk Revisorforening og REVIFORA fusionerede den 19. maj 2011.

Foreningen består i dag af 800 virksomhedsmedlemmer og 6.000 personlige medlemmer.

Internationalt er FSR – danske revisorer medlem af International Federation of Accountants (IFAC), Nordisk Revisor Forbund (NRF) og Federation of European Accountants / Federation des Experts Comptables Europeens (FEE) .

Kildehenvisninger 

Brancheforeninger i Danmark
Kapitalselskab

Et kapitalselskab er en virksomhed, der udgør en selvstændig juridisk enhed, hvilket vil sige, at den kapitalejerne ikke hæfter personligt for selskabets gæld. Et kapitalselskab er i Danmark enten et aktieselskab(A/S), et anpartsselskab(ApS) eller et iværksætterselskab(IVS); og kapitalejerne er derfor enten aktionærer eller anpartshavere.

Fælles for disse er, at de normalt højst risikerer at tabe værdien af deres indskud i virksomheden.

Selskabsloven regulerer kapitalselskaber.

Kilde 
 Om kapitalselskaber på Erhvervsstyrelsens hjemmeside 

Virksomhedsformer
Lyckebyån

Lyckebyån er en omkring 90 km lang å, der løber gennem den sydøstlige og østlige Småland og Blekinge. Åen udmunder i Østersøen ved Lyckeby i Karlskrona kommun. Afvandingsområdet er på ca. 811 km2 og består hovedsageligt af skov.

På fem steder langs Lyckebyån: Stekaremåla, Getasjö, Biskopsberg, Augerum og Lyckeby udvindes der vandkraft. Åen løber gennem naturreservatet Huvudhultakvarn i Emmaboda kommun.

Kilder

Eksterne henvisninger 

 Lyckebyåns Vattenförbund (hentet 5. november 2012) 
Kort over Lyckebyåns afvandingsområde (hentet 5. november 2012)

Østersøens afvandingsområde
Vandløb i Sverige
Kalmar län
Blekinge län